Bayè de fon yo pwomèt Ayiti plis ke 321milyon dola.
Gouvènman ayisyen kapab jwen plis lajan paske genyen lòt peyi donatè ki pa ko deside ki kantite kòb yo pral bay Ayiti.
Plizyè peyi donatè pran angajman pou bay Ayiti plis ke 321 milyon dola nan yon konferans ki dewoule madi 14 avril la nanWashington DC. Ekonomis an chèf biwo primati ayisyen an, Jean PalèmeMathurin, di Lavwadlamerik yon premyetranch 201 milyon dola ap disponib pou ekzèsis fiskal 2008-2009 la. Gouvènmanaysiyen an ap itilize rès resous yo ane pwochèn. Bank Mondyal angaje l' pou 80 milyon dola pou 2pwochen ane yo. Reprezantan Bank Mondyal la nan Pòtoprens, Maturin Gbetibouo,swete gouvènman ayisyen an pral byenutilize resous sa yo. Bank Entè ameriken Devlopman, BID, pwomèt 120 milyon sou yonperyòd 2 zan tou. Prezidan BID la, Luis Alberto Moreno, felisitegouvènman an, pou pwogram relans ekonomik li a. Li swete responsab aysiyen yo pral utilizelajan sa a nan transparans. MesyeMoreno di: "Pwogram gouvènman an enpòtan. Sa fè nou panse ke nou kapab vanse e reyisi. Mwenkwè peyi donatè yo bezwen konnen si lajan yap bay gouvènman an byen utilize." Bò kote pa-li, minis planifikasyon ayisyen Jean-MaxBellerive deklare gouvènman li an kapab jwenn plis lajan paskegenyen lòt peyi donatè ki pa ko deside ki kantite lajan yo pral bay Ayiti. MesyeBellerive souliyen tou enpòtans kontribisyon Lèzetazini ki pwomèt Ayiti plis pase 50milyon dola. E pou ane 2010 la, administrasyonamerikèn nan prevwa yon anvlòp ki depase 300 milyon dola anfavè Ayiti. Fè Yon Klik sou ralonj ki anwo, adwat, ekran òdinatè a pou devlopman tèm sa a ak Jean-Pierre Leroy